AvalehtPROMaailmDjokovicFedereri fännid rõõmustavad: Djokovici õnnestus vältida kuni finaalini
#000000
Federeri fännid rõõmustavad: Djokovici õnnestus vältida kuni finaalini
#000001
Share this postClose sharing boxFedereri fännid rõõmustavad: Djokovici õnnestus vältida kuni finaaliniTwitterFacebookLinkedIn
#000002
Wimbledoni turniiri meeste üksikmängu loosi üks peaküsimusi oli, kas tiitlikaitsja Novak Djokovic (Serbia, 1) ja 2019. aasta finalist Roger Federer (Šveits, 6) satuvad kokku varem kui finaalis.
#000004
Esimesel ja kuuendal asetusel olnuks võimalik sattuda juba veerandfinaalis kokku, aga läks nii, et Federer loositi teise tabelipoolde, kus tal nüüd oleks veerandfinaalis võimalik mängida hoopis Daniil Medvedeviga (Venemaa, 2).
#000005
Muidugi tuleb enne võita mitu vastast, aga meeste üksikmängus on täiesti asjakohane tuua välja asetuse põhjal veerandfinaalpaarid, sest viimati Pariisis jõudsid peaaegu kõik esikaheksa meest veerandfinaali. Naistel seevastu oleks sellise variandi püstitamine mõttetu, sest neil oli Pariisis veerandfinaalis vaid üks TOP8 mängija. Niisiis oleksid tabeli järgi sellised paarid: Djokovic – Andrei Rublev (Venemaa, 5), Stefanos Tsitsipas (Kreeka, 3) – Roberto Bautista Agut (Hispaania, 8), Matteo Berrettini (Itaalia, 7) – Alexander Zverev (Saksamaa, 4) ja Federer – Medvedev.
#000006
Kuid nii mitmelgi favoriidil on juba avaringis raske. Kõige vähem vedas Medvedevil, kes kohtub maailma 45. reketi Jan-Lennard Struffiga (Saksamaa). Venemaa esireket kaotas äsja Struffile Halle turniiri avaringis. Ka Federer ei saa rõõmustada, sest maailma 42. reket Adrian Mannarino (Prantsusmaa) on eelkõige ohtlik just muruväljakul. Lihtne ei saa olema ka Bautista Agutil, kes kohtub John Millmaniga (Austraalia, ATP 43.), ja Berrettinil, kes mängib 2019. aasta Wimbledoni veerandfinalisti Guido Pellaga (Argentiina). Ja lõpuks: ega Tsitipaski ei saa rahulikult hingata – kuigi tema vastane Francis Tiafoe (USA) on viimasel ajal alavormis, leidub temas piisavalt potentsiaali üllatamiseks.
#000007
Kui rääkida mõnest madalama asetusega mängijaist, on veel paljudel avaringis üsna kardetav vastane. Kindlasti võib loosi kiruda Nikoloz Basilašvili (Gruusia, 24), kes kohtub Wimbledoni kahekordse võitja Andy Murrayga (Suurbritannia), kes sai korraldajailt vabapääsme. Intrigeeriv on ka Alex De Minauri (Austraalia, 15) ja Sebastian Korda (USA, ATP 50.) kohtumine ja Ugo Humberti (Prantsusmaa, 21) mäng Nick Kyrgiosega (Austraalia). Vahepeal pika pausi pidanud Kyrgios on edetabelis langenud 61. kohale, aga Wimbledonis on ta igaühele ebameeldiv vastane. Lisaks on Humbertil halvad mälestused Australian Openilt, kus ta 2. ringis Kyrgiosele kaotas viies setis.
#000008
Vaadake Wimbledoni meeste üksikmängu tabelit siit.
#000009
Tsitsipas sai poolfinaali kolme ning Hatšanov kahe ja poole setiga
#000012
Stefanos Tsitsipas sai raske võidu ja on soosik pääsemaks finaali
#000013
Djokovic seljatas vigastuse, väsinud Murray langes välja
#000014
TennisNet.ee – mis? miks? ja kellele?
#000021